Град Пожаревац

Пољопривреда и рурални развој

## Законски оквир за област пољопривреде и руралног развоја

Законски оквир за област пољопривреде, водопривреде и шумарства постављен је кровним законом – Законом о пољопривреди и руралном развоју, који одређује врсту подстицаја у пољопривреди, циљеве, начине програмирања и реализације подстицаја, те институције у чијој је ово надлежности.

Врсте подстицаја јесу:

1 ) непосредни подстицаји;

2 ) тржишни подстицаји;

3 ) структурални подстицаји.

Чланом 14. Закона дефинише се и положај ЈЛС у подршци имплементацији пољопривредне политике. Овим чланом даје се могућност јединицама локалне самоуправе да утврђују мере подршке за спровођење пољопривредне политике за подручје своје територије. Дефинише се и Програм подршке за спровођење пољопривредне политике као основни инструмент за годишње планирање и распоређивање средства за спровођење пољопривредне политике који доноси надлежни орган јединице локалне самоуправе, уз претходну сагласност Министарства.

Подршка имплементацији пољопривредне политике у аутономној покрајини и јединицама локалне самоуправе не може бити у супротности са Националним програмом и Националним програмом за рурални развој.

Закон о подстицајима у пољопривреди и руралном развоју ("Сл. Гласник РС", Број 10/2013, 142/2014, 103/2015 и 101/2016) детаљно презентује све врсте подстицаја, њихове циљеве, повезаност са документима јавних политика као и са институцијама надлежним за њихову реализацију. Овим законом се у члану 13. прописује методологија давања подстицаја од стане ЈЛС.

Правилник о обрасцу и садржини програма подршке за спровођење пољопривредне политике и политике руралног развоја и обрасцу извештаја о спровођењу мера пољопривредне политике и политике руралног развоја ("Службени гласник РС", бр. 24 од 6. марта 2015, 111 од 29. децембра 2015, 110 од 30. децембра 2016, 16 од 5. марта 2018, 87 од 12. децембра 2019.) прописује образац и садржина Програма подршке за спровођење пољопривредне политике и политике руралног развоја, као и образац извештаја о спровођењу мера пољопривредне политике и политике руралног развоја.

Поред ових закона и подзаконских аката за област пољопривреде и руралног развоја уређује се и законима за сваку појединачну област (Закон о водама, Закон о пољопривредном земљишту, Закон о шумарству, Закон о ветерини и другим законима које ћемо у даљем тексту наводити у складу са циљевима и мерама на које утичу).

### Стратегија пољопривреде и руралног развоја 2014-2024. године

Представља кровни документ у планирању јавне политике и мера у вези са развојем пољопривреде као и са руралним развојем на националном нивоу. Стратегија је усвојена 2014. године, са следећим развојним циљевима:

1. раст производње и стабилност дохотка произвођача;

2. раст конкурентности уз прилагођавање захтевима домаћег и иностраног тржишта и техничко-технолошко унапређење сектора пољопривреде;

3. одрживо управљање ресурсима и заштита животне средине;

4. унапређење квалитета живота у руралним подручјима и смањење сиромаштва;

5. ефикасно управљање јавним политикама и унапређење институционалног оквира развоја пољопривреде и руралних средина.

### Национални програми

Национални програм за рурални развој 2018-2020. и Национални програм пољопривредне политике 2018-2020. године су документи јавних политика нижег ранга од Стратегије, који су важили до 2020. године. Оба документа од изузетног су значаја за креирање политике пољопривреде и руралног развоја на националном и нивоу ЈЛС. Тренутно је у току израда оба документа и у складу са материјалима и информацијама доступним у процесу јавне расправе овај документ и препоруке су усклађене са циљевима и мерама Националних програма који су у нацрту.

Стратешки документи развоја града Пожаревца

Стратегијом одрживог развоја Града Пожаревца и њеним акционим планом за период 2017-2022. године је добро сагледано стање пољопривреде и руралног развоја Пожаревца са прилично амбициозним циљевима и капитално захтевним мерама. У оквиру пољопривреде и руралног развоја дефинисан је један стратешки циљ, четири специфична циља и седам мера:

Стратешки циљ – Унапређење конкурентности пољопривредне производње

Специфични циљ – Унапређење аграрне инфраструктуре и система одбране од елементарних непогода

Специфични циљ - Интензивирање и диверзификација примарне пољопривредне производње

Специфични циљ – Успешнија финализација пољопривредних производа

Специфични циљ – Подстицање руралног развоја на територији Града Пожаревца

Како до тренутка израде овог прегледа није израђен Извештај о спровођењу Акционог плана, коришћени су јавно доступни подаци локалне самоуправе и јавних регистара. Општа оцена реализације мера је да су оне спроведене у много мањој мери него што је задовољавајуће за потребе руралног развоја град Пожаревца и него што је било могуће у не тако кратком периоду од 5 година. Оцена реализованих мера се своди на просечну оцену у Р. Србији у смислу основних компоненти које треба да буду испуњене, а то су 1. Усклађеност мера са тренутним потребама по приоритету, 2. Планирање и предвидљивост мера руралног развоја у периоду дужем од 1 године, 3. Недовољна издвајања у смислу висине новчаних средстава. У прилогу је табела са прегледом остварења мера руралног развоја односно унапређења конкурентности пољопривредне производње према јавно доступним изворима.

# Опис постојећег стања

Град Пожаревац, представља административни, културно-образовни, здравствени, саобраћајни и привредни центар Браничевског округа. Налази се у североисточном делу Србије између три реке: Дунава, Велике Мораве и Млаве. Пољопривредна производња, има посебан значај за привреду, економски и друштвени развој како Града Пожаревца, тако и читавог региона и земље у целини. Према расположивим природним, људским и техничким ресурсима који нису у потпуности искоришћени, пољопривреда града Пожаревца може, и у постојећим условима остваривати више приносе и значајније доприносити његовом економском развоју. Од укупне површине Града Пожаревца (48.100 ха или 481 км2 ), пољопривредне површине заузимају 74,10% укупне површине територије, од чега су 97,8% обрадиве површине. Квалитет земљишта је висок и највећим делом припада плодним типовима земљишта (чернозем, смоница, гајњача). После ратарства, сточарство заузима друго место по обиму пољопривредне производње. Један од најзначајнијих сектора у региону јесте пчеларство. Према последњем Попису пољопривреде, у Браничеву је регистрован највећи број кошница у Србији, а збирно Регион учествује у укупном броју кошница на националном нивоу са 8,62%.

Табела 1. Приказана вредност за индикаторе пољопривреде града Пожаревца у 2012. и 2018. години

| Област  |  Индикатор | 2012 | 2018 |
| --- | --- | --- | --- |
| 01. Газдинства | 01. Број пољопривредних газдинстава (Број) | 5.184,00 | 4195 |
| 02. Број пољопривредних газдинстава, као % укупног броја домаћинстава (Проценат) | 20,90 | 17% |
| 03. Број пољопривредних газдинстава на 1000 становника (Број) | 69,10 | 58 |
| 04. Економска величина пољопривредних газдинстава (ЕУР) | 24.801.885,00 | 35000000 |
| 05. Економска величина пољопривредних газдинстава по газдинству (ЕУР) | 4.784,00 |  8.343,27  |
| 06. Специјализована газдинства за ратарство, као % укупног броја пољопривредних газдинстава (Проценат) | 29,20 | 28,61% |
| 07. Специјализована газдинства за повртарство, цвећарство и остале хортикултуре, као % укупног броја пољопривредних газдинстава (Проценат) | 0,70 | 0,86% |
| 08. Специјализована газдинства за сталне засаде (винова лоза и воће), као % укупног броја пољопривредних газдинстава (Проценат) | 1,60 | 1,31% |
| 09. Специјализована газдинства за узгој стоке на испаши (говеда, овце, козе), као % укупног броја пољопривредних газдинстава (Проценат) | 2,00 | 0,74% |
| 10. Специјализована газдинства за узгој свиња и живине, као % укупног броја пољопривредних газдинстава (Проценат) | 13,80 | 20,00% |
| 11. Мешовита газдинства с биљном производњом, као % укупног броја пољопривредних газдинстава (Проценат) | 4,90 | 6,63% |
| 12. Мешовита газдинства са сточарском производњом, као % укупног броја пољопривредних газдинстава (Проценат) | 8,40 | 4,91% |
| 13. Мешовита газдинства комбинација биљне и сточарске производње, као % укупног броја пољопривредних газдинстава (Проценат) | 39,00 | 36,97% |
| 02. Радна снага | 14. Чланови газдинства и стално запослени на газдинству, укупно (Број) | 10.795,00 | 9387 |
| 15. Жене, као % укупног броја чланова газдинства и стално запослених (Проценат) | 42,80 | 43,41% |
| 16. Чланови газдинства и стално запослени на газдинству по газдинству (Број) | 2,10 | 2,24 |
| 17. Чланови газдинства и стално запослени на газдинству, као % укупног становништва (Проценат) | 14,38 | 13% |
| 18. Годишње радне јединице, укупно (Број) | 4.658,00 | 2682,63 |
| 19. Жене, као % укупних годишњих радних јединица (Проценат) | 40,70 | 39,942892 |
| 20. Годишње радне јединице по газдинству (Број) | 0,90 | 0,64 |
| 21. Степен ангажованости чланова газдинстава и лица стално запосленим на газдинствима на пољопривредним активностима (Проценат) | 43,10 | 29% |
| 22. Сезонска радна снага и радна снага под уговором, као % укупних годишњих радних јединица (Проценат) | 3,20 | 2,65% |
| 23. Коришћено пољопривредно земљиште по годишњој радној јединици (Хектар, ха) | 5,40 | 10,228768 |
| 24. Број условних грла по годишњој радној јединици (Број) | 4,00 | 6,2039864 |
| 25. Економска величина пољопривредних газдинстава по годишњој радној јединици (ЕУР) | 5.325,00 |  3,11  |
| 03. Земљиште | 26. Расположиво пољопривредно земљиште (Хектар, ха) | 31.507,00 | 37984 |
| 27. Расположиво пољопривредно земљиште , као % укупне површине општине (Проценат) | 66,05 | 79,631027 |
| 28. Расположиво пољопривредно земљиште по газдинству (Хектар, ха) | 6,10 | 9,0545888 |
| 29. Коришћено пољопривредно земљиште (Хектар, ха) | 24.981,00 | 27440 |
| 30. Коришћено пољопривредно земљиште, као % расположивог земљишта пољопривредних газдинстава (Проценат) | 79,29 | 72% |
| 31. Коришћено пољопривредно земљиште, као % укупне површине општине (Проценат) | 52,37 | 57,53% |
| 32. Kоришћено пољопривредно земљиште по газдинству (Хектар, ха) | 4,80 | 6,54 |
| 33. Наводњавано земљиште, као % коришћеног пољопривредног земљишта (Проценат) | 0,40 | 0,99% |
| 34. Земљиште узето у закуп, као % коришћеног пољопривредног земљишта (Проценат) | 31,60 |   |
| 04. Сточни фонд | 35. Број условних грла (Број) | 18.456,00 | 16643 |
| 36. Број условних грла по газдинству (Број) | 3,60 | 3,97 |
| 37. Број говеда, оваца и коза по хектару ливада и пашњака (Број) | 19,00 | 25,59 |
| 38. Број говеда (Број) | 5.819,00 | 3882 |
| 39. Број оваца (Број) | 9.465,00 | 8019 |
| 40. Број коза (Број) | 2.098,00 | 1586 |
| 41. Број свиња (Број) | 27.720,00 | 45401 |
| 42. Број живине (Број) | 310.156,00 | 168679 |
| 05. Механизација | 43. Број властитих двоосовинских трактора (Број) | 4.622,00 |   |
| 44. Број властитих двоосовинских трактора на 100 газдинстава (Број) | 89,00 |   |
| 45. Број двоосовинских трактора на 100 ха коришћеног пољопривредног земљишта (Број) | 19,00 |   |
| 46. Број хектара по двоосовинском трактору (Хектар, ха) | 5,00 |   |
| 47. Трактори старији од 10 година, као % укупног броја двоосовинских трактора (Проценат) | 97,40 |   |

Извор: Аналитичко извештајни систем ЈЛС, а за податке 2018 године коришћена је база података РЗС анкета пољопривреде 2018[[1]](#footnote-1)

Пољопривредна производња и газдинства

Као што је наведено у претходној табели Пожаревац је у 2018. години имао 4.195 пољопривредних газдинстава односно за чак 19% мање него 2012. године (5.184) док је 2018. године број регистрованих пољопривредних газдинстава био тек 1951 односно 46,51% укупних ПГ. Просечна површина ПГ је 6,54 ха коришћеног пољопривредног земљишта Што представља добар основ за развој пољопривреде. Укупна економска величина свих пољопривредних газдинстава у Пожаревцу у 2018. години била је 35 милиона евра односно 8.343 евра у просеку и значајно је порасла у односу на 2012. годину када је била 4.784 евра.

Специјализација је промовисана делимично и кроз мере ЈЛС тако и националног нивоа за повећање конкурентности и усмеравање специјализованости пољопривредне производње и највећи раст специјализације на територији Пожаревца се огледа у порасту газдинстава специјализованих за узгој свиња и живине са 13,80% на 20%, што одговара и традицији и одликама овог краја, истовремено смањује се учешће мешовитих газдинстава. Код свих газдинстава специјализованих за сточарство имамо знатан пад броја условних грла а знатно се повећао број условних грла проценат специјализованих газдинстава за узгој свиња.

Графикон \_: Газдинства по типу производње у 2012. и 2018. години

Извор: Аналитичко извештајни систем ЈЛС, а за податке 2018 године коришћена је база података РЗС анкета пољопривреде 2018[[2]](#footnote-2)

Када упоређујемо специјализацију газдинстава и економску величину газдинстава видимо значајне разлике, специјализована газдинства за узгој свиња и живине и специјализована за повртарство као и сталне засаде имају највећу просечну економску величину по газдинству, док су мешовита са биљном производњом газдинства са просечно 7.194 еура најмање економски јака. Видимо да су и најзаступљенија мешовита газдинства са биљном и сточарском производњом.

Taбела: Просечна економска величина газдинства у еврима у 2018. години по типу производње

|  |  |  |  |
| --- | --- | --- | --- |
|   | Брог ПГ | Вредност у милионима Евра | Просечна вредност РПГ (ЕУР) |
| **Економска величина газдниства (СО) [милион евра]** | **Укупно** | 4195 | 35 | 8.343 |
| **Газдинства специјализована за ратарство** | 1200 | 9 | 7.500 |
| **Газдинства специјализована за повртарство, цвећарство и остале хортикултуре** | 36 | 1 | 27.778 |
| **Специјализована газдинства за вишегодишње засаде (винова лоза и воће)** | 55 | 1 | 18.182 |
| **Газдинства специјализована за узгој говеда, оваца и коза** | 31 | - |   |
| **Газдинства специјализована за узгој свиња и живине** | 839 | 7 | 8.343 |
| **Мешовита газдинства са биљном производњом** | 278 | 2 | 7.194 |
| **Мешовита газдинства са сточарском производњом** | 206 | 2 | 9.709 |
| **Мешовита газдинства са биљном и сточарском производњом** | 1551 | 12 | 7.737 |
| **Газдинства која нису класификована** | 1 | - |   |

 Извор: РЗС Анкета пољопривреде 2018. године

### Радна снага

Како се смањио и број радно ангажованих лица у пољопривреди на територији Пожаревца у односу на 2012. годину смањио се и број годишњих радних јединица у пољопривреди се видно смањио са 4658 на 2683 РЈ, што указује да се све мање радне снаге ангажује за пољопривредне послове, и просечна РЈ по газдинству је изузетно ниска и износи свега 0.64. На основу ових података можемо запазити да се ради у главном о ратарској или слабо радно интензивној производњи али истовремено на овај резултат утиче и чињеница да 46% ПГ није регистровано.

Што се тиче учешћа жена у пољопривреди оно је на стабилних 42 -43% док је свега 21% жена носиоца пољопривредних газдинстава.

У 2018. години била је ниска заступљеност газдинстава чији су носиоци били млади испод 25 година свега 16 газдинстава са укупно 285ха. Најзаступљенију старосну групу чинили су пољопривредни произвођачи преко 65 година са 1797 ПГ који су укупно обрађивали 8.412

ха и истовремено су чинили највећу старосну групу која потроши већину пољопривредних производа не пласира на тржиште већ их троши у оквиру газдинства.

|  |  |
| --- | --- |
| **Територија - НСТЈ** | **Град Пожаревац** |
| **Укупно** |
| **Период** | **Индикатор** | **Старосне групе** |  |  |
| **2018** | **Коришћено пољопривредно земљиште [Хектар]** | **Укупно** | 25021 |
| **До 25 године** | 285 |
| **25-34** | 968 |
| **35-44** | 4912 |
| **45-54** | 5685 |
| **55-64** | 4759 |
| **65 и више година** | 8412 |
| **Газдинстава [број]** | **Укупно** | 4187 |
| **До 25 године** | 16 |
| **25-34** | 59 |
| **35-44** | 467 |
| **45-54** | 857 |
| **55-64** | 991 |
| **65 и више година** | 1797 |
| **Економска величина газдниства (СО) [милион евра]** | **Укупно** | 26 |
| **До 25 године** | - |
| **25-34** | 1 |
| **35-44** | 5 |
| **45-54** | 6 |
| **55-64** | 5 |
| **65 и више година** | 9 |
| **Газдинстава која потроше више од 50% сопствених пољопривредних производа на газдинству [број]** | **Укупно** | 782 |
| **До 25 године** | - |
| **25-34** | 21 |
| **35-44** | 54 |
| **45-54** | 141 |
| **55-64** | 266 |
| **65 и више година** | 301 |

Извор: РЗС Анкета пољопривреде 2018. године

Пољопривредно земљиште

Пољопривредном земљишту и његовим карактеристикама Пожаревац je придао потребан значај, те је кроз програме подршке финансирана анализа квалитета земљишта.

Просечна величина земљишног поседа која је према најновијим подацима износи 9 ха знатно се повећава у односу на претходни временски период (6,10).

Највише је ораница и башти (26.164) које чине 68,8% укупно расположивог земљишта односно 95% КПЗ, па затим шуме и остало земљиште. Воћњаци су заступљени само на 500 док на ливаде и пашњаке отпада 527ха.

|  | **Период** | **2018** |
| --- | --- | --- |
| **Индикатор** | **Површина [Хектар]** | **Број газдинстава [број]** |
| **Величина КПЗ** | **Укупно** | **Укупно** |
| **Град Пожаревац** | Укупно разположиво земљиште | 37984 | 4195 |
| Пшеница и крупник | 8146 | 2616 |
| Дурум пшеница | 25 | 29 |
| Раж | 0 | 0 |
| Јечам | 984 | 892 |
| Овас | 113 | 134 |
| Кукуруз за зрно | 10044 | 2946 |
| Тритикале | 43 | 57 |
| Остала жита за зрно | 0 | 0 |
| Жита укупно | 19355 | 3232 |
| Махунарке укупно | 14 | 119 |
| Кромпир | 21 | 693 |
| Шећерна репа | 0 | 15 |
| Дуван | 0 | 0 |
| Хмељ | 0 | 0 |
| Уљана репица | 538 | 31 |
| Сунцокрет | 3851 | 671 |
| Соја | 274 | 99 |
| Остали усеви за производњу уља | 0 | 0 |
| Лековито и ароматично биље | 0 | 0 |
| Остало индустријско биље | 0 | 0 |
| Индустријско биље укупно | 4663 | 749 |
| Поврће, бостан и јагоде укупно | 178 | 501 |
| Цвеће и украсно биље | 1 | 7 |
| Крмно биље укупно | 1899 | 1098 |
| Семенски и садни материјал за продају | 2 | 1 |
| Остали усеви на ораницама и баштама | 0 | 0 |
| Угари | 29 | 12 |
| Окућница | 173 | 2518 |
| Оранице и баште | 26164 | 3376 |
| Ливаде и пашњаци | 527 | 261 |
| Воћњаци - укупно | 500 | 868 |
| Виногради | 69 | 576 |
| Расадници | 5 | 13 |
| Вишегодишњи засади | 577 | 1128 |
| Коришћено пољопривредно земљиште (КПЗ) | 27440 | 4019 |
| Некоришћено пољопривредно земљиште | 5697 | 328 |
| Површина под шумом | 2405 | 2073 |
| Остало земљиште | 2441 | 4155 |
| Површина под печуркама | 0 | 0 |

 Извор: РЗС Анкета пољопривреде 2018. године

На основу оваквог земљишног капацитета можемо закључити да развој пољопривреде овог подручја треба усмеравати ка ратарској производњи у складу са микро регионом у којем се ПГ налази, квалитетом земљишта и климатским сценаријом.

Шуме и шумско земљиште

Подручје Града Пожаревца сиромашно је шумама. Укупна површина шума и шумских засада

износи 3.278 ха. Пропорција територије под шумом је 7% и далеко је испод просека Браничевског округа и Републике, што је последица крчења шума за потребе проширења пољопривредних површина. Природна разноврсност вегетације указује на широк избор биљних врста које би требало користити у проширивању површина под шумама, заштитним и украсним зеленилом у циљу побољшања квалитета животне средине.

Са становишта све већег утицаја климатских промена како на пољопривреду тако и на цео екосистем веома је битно обезбедити нове засаде, одрживо управљање шумама и ново пошумљавање. Све ово је у спрези и са циљевима Агенде 2030. те са концептом одрживе и климатски паметне пољопривреде.

## Каналска мрежа и регулација водних токова

Град Пожаревац, богат је водама јер је окружен трима рекама: Дунавом (међународна река), Великом Моравом и Млавом. Велика Морава и Млава су у прошлости биле плавне реке са високим пролећним водостајем па је на територији града Пожаревца рађено доста интервенција на речним коритима (продубљивање, прављени су меандри) како би се регулисао ток. Ниво подземних вода је изузетно висок, нарочито у пролеће. Квалитет ових вода је проблем због повећане концентрације нежељених материја, (нарочито нитрата и нитрита у води) а и специфични проток и водостај драстично варирају током године.



Геотермални извори града су велике издашности и квалитета.

Наводњавање

Иако је хидролошки положај повољан према подацима из пописа 2012. наводњавало се само 0,40% укупног КПЗ . Према подацима из 2018. године овај проценат порастао је на 0,99% КПЗ односно само 499 хектара.

Развојни значај водног потенцијала зависиће првенствено од његове заштите, очувања и уређења. Богатство вода (река Млава, Велика Морава и Дунав) ствара могућности за примену система наводњавања пољопривредних површина у сушним периодима, ради остварења високе и стабилне биљне производње.

## Рурална инфраструктура

Путна мрежа

Друмски саобраћај одвија се на магистралним, регионалним и локалним путевима. Најзначајнији путни правац представља магистрални пут М-24 (веза са Коридором 10 који се налази на око 15 километара од града), и М-25.1 (Пожаревац-Голубац-Кладово). Иако је повезаност насеља у Граду Пожаревцу задовољавајућа, још увек је недовољно изграђена локална мрежа путева, као и мрежа са савременим коловозом. Од великог значаја је обилазница око Пожаревца која је изместила магистрални правац из грађевинског реона Града Пожаревца

**Табела Преглед развоја инфраструктуре 2011-2022 година**

|  |  |  |
| --- | --- | --- |
| [Инфраструктурна опрељеност] | 2012 | 2020 |
| Вредност | Вредност |
| Домаћинства прикључена на водоводну мрежу (Број) | 22,293.00 | 24,742.00 |
| Домаћинства прикључена на водоводну мрежу, као % укупног броја домаћинстава (Проценат) | 89.90 | 99.70 |
| Домаћинства прикључена на канализациону мрежу (Број) | 13,435.00 | 16,153.00 |
| Домаћинства прикључена на канализациону мрежу, као % укупног броја домаћинстава (Проценат) | 54.20 | 65.10 |
| Дужина путева (км) | 177.05 | 159.15 |
| Густина путева (км/км2) | 0.40 | 0.30 |

Извор: РСЈП Аналитички сервис за ЈЛС

Водоснабдевање

Водоснабдевање становништва подразумева обезбеђење висококвалитетне воде за домаћинства, индустрију, остале кориснике којима се региструје и наплаћује вода и јавне потребе.

У Граду Пожаревцу, осим градских подручја Пожаревца и Костолца, из јавног градског водовода, водом за пиће се снабдевају још само 4 сеоска насеља (Дрмно, Петка, Кленовник, Ћириковац). Непостојање водоводне инфраструктуре у удаљеним сеоским насељима, јесте један од највећих проблема, у којима локално становништво користи индивидуалне бунаре, како за пиће, тако и за напајање стоке. Квалитет воде која се користи је незадовољавајући, а посебно је изражено присуство нитрата у пијаћој води. Овај проблем нагомилан је у претходном периоду и као такав заједно са великим губицима у мрежи представља приоритет у решавању.

Отпадна вода - фекална канализација

Систем каналисања отпадних вода је сепарациони и датира још из 1962. године, као и постројење за пречишћавање отпадних вода. Због равничарског терена у већем делу града, отпадне воде се препумпавају. Поред комуналних вода, отвореним сабирним каналом (Брежански канал) упуштају се и отпадне воде околних индустријских објеката у Велику Мораву.

Електрична енергија

У Граду Пожаревцу постоји потреба за изградњом нове ТС 110/35/10 kV у даљем тексту ТС 110/35/10 kV „Пожаревац 2“. На основу „Студије перспективног развоја“ која је израђена од стране Института „Никола Тесла“ из Београда такође се показује неопходност што хитније изградње ТС 110/35/10 kV „Пожаревац 2“.

Интернет

У погледу приступа интернету постоје проблеми у сеоским срединама из разлога застарелих централа и кратком мрежом оптички каблова, тако да доста телефонских претплатника нема могућност приступа интернету или је квалитет интернет везе (брзина протока информација) лош. Постоје разни модели приступа интернету и у овим подручјима ткз. бежични интернет, мобилни интернет и сл., али је њихов квалитет далеко испод квалитета у градској средини. Територија Града покривена је услугама које се односе на уклањање чврстог отпада 100%. На урбаном подручју највеће активности су у комерцијалном сектору.

Сакупљање отпада

Град Пожаревац усвојио је Локални план управљања отпадом 2009. године, којим су дефинисани основни параметри и подаци важни за даље предузимање мера у овој области. Сеоска насеља нису уопште обухваћена организованом услугом изношења смећа.

# Подршка ЈЛС развоју пољопривреде и руралном развоју

Предмет анализе били су Програми подршке за спровођење пољопривредне политике и политике руралног развоја за град Пожаревац за период 2017. -2022. године као и припадајући Извештаји о реализацији истих.

Пожаревац има велики број захтева на годишњем нивоу, а своје мере концентрише углавном око мере 101 - Инвестиције у физичка средства пољопривредних газдинстава као, кредитну подршку пољопривредним газдинствима (100.2), меру 104 – управљање ризицима, успостављање и јачање удружења (102) и мера 304 – економске активности у циљу подизања конкурентности у смислу додавања вредности кроз прераду. Остале мере, одрживо коришћење пољопривредног земљишта, прерада и маркетинг, подршка младима су кроз неке од посматраних година планиране.

Директна плаћања

Мера 100.1.1 Регрес за репродуктивни материјал (вештачко осемењавање) – планирана је само током 2017 године. Од планирана четири милиона реализовано је свега 7%. Укупан број захтева био је 31. Ово нам указује на чињеницу да мера није добро планирана и да је била мала заинтересованост пољопривредника. Регресирање вештачког осемењавања вршило се у фиксном износу од 16.000,00 динара по осемењеном грлу, односно 100% утрошених средстава без ПДВ-а. Наредних година мера није планирана.

Мера 100.2 – суфинансирање камате за пољопривредне кредите, планирана је током 2018, 2020, 2021 и 2022 године. Прве две планиране године (2018 и 2019) највећи износ планираних средстава је издвајан за ову меру (2,4 милиона) да би током 2020 и 2021 године тај износ смањен на 1,2 милиона динара и последње године повећан на 1,5 милион. Највише захтева је било 2018 и 2019 године, око 70 узимајући у обзир и висок проценат реализације планираних средстава, 99%. како је наредне две године било издвојено мање средстава бележи се и пад захтева, 35 корисника али и даље са високим процентом реализације планираних средстава. Интензитет помоћи је 100 % од висине камате за одобрени кредит. Износ камате која се субвенционише не може бити већи од 50.000,00 динара по регистрованом пољопривредном газдинству.

Мере руралног развоја

Мера 101 Инвестиције у физичку имовину планирана је и реализована кроз цео посматрани период. Средства планирана за ову меру су се из године у годину мењала.

2017 – 30 милиона динара и 154 корисника

2018 – 16 милиона динара и 75 корисника

2019 – 24 милиона динара – око190 корисника

2020 – 34 милиона динара - око190 корисника

2021 - 25 милиона динара око 190 корисника.

Мером су обухваћени сви сектори пољопривредне производње. Интензитет помоћи се кретао од 40-60% а максималан износ средстава који је исплаћиван кретао се од 300.000 до 500.000 динара. Реализација мере је висока и креће се од 75% до 100% предвиђених средстава.

Највише интересовања било је за инвестиције у сектору ратарства, затим у воћарству те у сточарству сектор месо.

Мера 102 - Успостављање и јачање удружења у области пољопривреде – мера је коришћења за рад и реализацију програмских активности удружења пољопривредника. Износ средстава који је планиран током посматраног периода се мењао. У 2017 години планирано је највише, 7,7 милиона. У 2018, 2019, 2020 и 2021 години планирана средства су била у просеку око 1,9 милиона динара да би у 2022 години тај износ повећан на 3,5 милиона. Проценат реализованих средстава кретао се око 75%. Број корисника током посматраног периода кретао се од 3 до 6. Интензитет помоћи се кретао од 40-70 до максималног износа од 2.000 до 500.000 динара.

Мера 103 – инвестиције за прераду и маркетинг пољопривредних производа. Мера је планирана током 2017. године али није реализована.

Мера 104 - Управљање ризицима – мера је планирана у периоду 2018-2022 године. Карактерише је мали број захтева (2-6) и варирања у износу планираних средстава. У 2018 године планирана средства су износила 52.000 динара док су рецимо та средства 2019 године износила 791.000 динара. У 2019 години проценат реализације планираних средстава износи је 20% док су у осталим година средства реализована 100%. Интензитет помоћи се кретао од 40-50% а максимално 100.000-400.000 динара. Са обзиром на мали број корисника потребно је повећати свест пољопривредника о користи осигурања и радити на промоцији мере.

Мера 201.1. Одрживо коришћење пољопривредног земљишта планирана је током 2019, 2021 и 2022 године. Средства у износу од 1,5 милион планирана су у 2019 години али нису реализована. Планирана средства за 2021 годину износила су 1,5 милион и реализована су 100% при чему имамо једног корисника Пољопривредну стручну службу. У 2022 години тај износ је остао на истом нивоу. Мера се односи на анализу земљишта, будући да правилна употреба ђубрива у интензивној пољопривредној производњи треба да се заснива на познавању свих фактора плодности земљишта. Ово је неопходно, не само због рационалне употребе одговарајућих количина и врста ђубрива, ради повећања приноса и квалитета биљних производа, већ и као основа за контролу и отклањање непожељних еколошких фактора у пољопривредно производним подручјима нашег реона. Оваквим газдовањем пољопривредним земљиштима, Град Пожаревац би могао да знатно увећа приносе и са мањим улагањима буде конкурентан у извозу квалитетних и здравствено безбедних пољопривредних производа на светском тржишту. Меру спроводи Пољопривредна Саветодавна стручна служба у Пожаревцу. Укупно се прикупи и анализира око 800 узорака сваке године.

Мера 303 – подршка младима у руралним срединама – мера која је планирана само током 2017 године али није реализована.

Мера 304 – економске активности у циљу подизања конкурентности у смислу додавања вредности кроз прераду – мера је планирана у периоду 2018, 2020, 2021 и 2022 године. Планирана средства током година су повећавана да би у 2022 години планирана средства била скоро дупло већа него у првој години планирања мере (2018). Пољопривредна газдинства, због неповољног економског и социјалног стања, нису у могућности да сама обезбеде довољно средстава за модернизацију производње. Модернизацијом постојећих објеката, куповином модерне опреме и савремене механизације, заснивање нових производних засада и улагањем у складишне и прерадне капацитете на пољопривредним газдинствима могуће је побољшати економске аспекте деловања и знатно боље испуњавати захтеве одржавања природних ресурса, заштите и безбедности хране. Меру карактерише мали број корисника (1-4)али је проценат реализације средстава 100% што нам говори да се ради о инвестицијама великих вредности. Интензитет помоћи је од 40-50% а максимално 400.000 динара.

Годишњи програм заштите, уређења и коришћења пољопривредног земљишта у државној својини

У оквиру Годишњег програма заштите, уређења и коришћења пољопривредног земљишта у државној својини у 2020. години издвајана су укупна средства од 37,8 милиона од чега је 31,6 милион планиран за уређење атарских путева, док је 6,2 милиона планирано за истраживачке радове из области уређења пољопривредног земљишта. У 2021. години планирана су нешто виша средства, 41,7 милиона динара са наменом уређење атарских путева.

Годишњи програмом за 2022. годину још није јавно доступан.

Закључци и препоруке:

Посматрајући генерално град Пожаревац у просеку издваја око 30 милион динара за развој пољопривреде и прилично висок проценат реализације средстава. Од специјализованих газдинстава издвајају се ратарска што се и огледа у расподели средстава кроз мере програма ЈЛС.

Постоји потреба да се мере пољопривредне политике како на локалном тако и на националном нивоу још снажније усмере ка оснаживању жена као управљача, доносиоца одлука у пољопривреди и власница земље.

Све ово нас наводи на закључак да је потребно увести мере или бар бодовање у оквиру мера ЈЛС које би дало примат подмлађивању и бољој старосној структури у оквиру пољопривредне производње.

У оквиру својих мера ЈЛС би требало да уведе мере адаптације на климатске промене а посебну пажњу кроз оба програма треба посветити наводњавању и одводњавању.

У оквиру својих мера ЈЛС би требало да предвиди мере намењене пошумљавању и подизању ветро-заштитних појасева. Ове мере одобрене су тренутним законским решењима која одређују како Програм подршке тако и Годишњи план заштите, уређења и коришћења пољопривредног земљишта.

## Предлог локализације ЦОР

|  |  |  |
| --- | --- | --- |
|  | **Циљ 2. Свет без глади: окончати глад, постићи безбедност хране и побољшану исхрану и промовисати одрживу пољопривреду.** | A picture containing icon  Description automatically generated |
| **Подциљ** | **ЦОР Показатељ** | **Предлог локализованог показатеља** |
| 2.3. До краја 2030. удвостручити пољопривредну продуктивност и приходе малих произвођача хране, а посебно жена, староседелачког становништва, породичних пољопривредних произвођача, сточара и рибара, између осталог и преко безбедног и једнаког приступа земљишту, других производних ресурса и инпута, знања, финансијских услуга, тржишта и могућности за остваривање додатне вредности, односно за запошљавање ван пољопривреде. | За 2.3. не постоји бројчани показатељ за Србију[[3]](#footnote-3)2.3.1 . Обим производње по јединици радне снаге по врстама пољопривредног/пасторалног/шумарског предузећа 2.3.2 Просечни приход малих произвођача хране, према полу и староседелачком статусу. | 2.3.1. Обим производње по јединици радне снаге по врстама РПГ 2.3.2. Укупна економска величина газдинстава по ЈЛС и изведена просечна вредност по газдинству Подаци су доступни за 2018. годину у бази података РЗС.  |
| 2.4. До краја 2030. обезбедити одрживе системе за производњу хране и применити флексибилне пољопривредне праксе за повећање продуктивности и производње, које помажу у одржавању екосистема, које јачају капацитет за прилагођавање климатским променама, екстремним временским условима, сушама, поплавама и осталим елементарним непогодама, односно које прогресивно побољшавају квалитет земљишта и тла | За 2.4. не постоји бројчана вредност показатељ за Србију[[4]](#footnote-4) Удео пољопривредног земљишта под продуктивном и одрживом пољопривредомГлобални показатељ није још довољно дефинисан.  | 2.4.Број ха или домаћинстава на којим се спроводе мере и методи климатски паметне пољопривреде Или Број мера климатски паметне пољопривреде и број корисника мера у ха и броју РПГ |
| 2.5 . До 2020. одржавати генетску разноликост семена, култивисаних биљака и узгајаних и домаћих животиња, односно њихових сродних дивљих врста, између осталог и преко правилно вођених и разноврсних банака семена и биљака на националним, регионалним и међународном нивоу, и обезбедити приступ користима, односно правично и равноправно дељење користи које проистичу из коришћења генетских ресурса и са њима повезаних традиционалних облика знања, а према међународном договору. | 2.5.1 а . Број биљних генетских ресурса за храну и пољопривреду обезбеђен у објектима за средњорочну или дугорочну конзервацију[[5]](#footnote-5) | 2.5. Број мера и корисника везаних за очување биљних и животињских генетских ресурса  |
| 2.аПовећати инвестирање, укључујући кроз побољшану међународну сарадњу, у руралну инфраструктуру, пољопривредна истраживања и саветодавне услуге, развој технологије и банака биљног и сточног генетског материјала како би се унапредили пољопривредни производни капацитети у земљама у развоју, а посебно у најмање развијенијим земљама | 2 .а .1 Индекс државних расхода усмерених на пољопривреду[[6]](#footnote-6) | 2.а. Индекс расхода ЈЛС усмерених на пољопривреду  |
|  | **Циљ 5. Постићи родну равноправност и оснаживати све жене и девојчице** | A picture containing text  Description automatically generated |
| 5 .а Спровести реформе како би жене добиле једнака права на економске ресурсе, као и приступ власништву и контроли над земљиштем и осталим облицима својине, финансијским услугама, наследству и природним ресурсима, у складу са националним законима | 5.а .1 (а) Удео пољопривредног становништва које има власништво или обезбеђена права на пољопривредном земљишту, према полу; и (б) удео жена међу власницима или носиоцима права на пољопривредном земљишту, према врсти власништва или права | 5.а.Удео жена носиоца РПГПодстицајне мере према женама носиоцима РПГ. |
| A picture containing icon  Description automatically generated | **Циљ 9. Изградити отпорну инфраструктуру, промовисати инклузивну и одрживу индустријализацију и подстицати иновације**  | A picture containing logo  Description automatically generated |
| 9.1 Развијање квалитетне, поуздане, одрживе и отпорне инфраструктуре, укључујући регионалну и прекограничну инфраструктуру, за подршку економском развоју и људском просперитету, са фокусом на економски прихватљив и једнак приступ за све. | 9.1.1 Удео руралног становништва које живи у кругу од 2 км од пута који је функционалан током целе године. | 9.1.1. Број км савремених путева у ЈЛС. |
|  | **Циљ 15** **Заштитити, обнављати и промовисати одрживо коришћење копнених екосистема, одрживо управљати шумама, борити се против дезертификације, зауставити и преокренути процес деградације земљишта и зауставити губитак биодиверзитета** |  |
| 15.1 До 2020. осигурати очување, обнову и одрживо коришћење копнених и унутрашњих слатководних екосистема и њиховог окружења, посебно шума, мочварног земљишта, планина и исушеног земљишта, у складу са обавезама према међународним споразумима. | Индикатор 15.1.1 Површина под шумама као удео у укупној копненој површини | 15.1.1. Површина под шумама у ЈЛС |
| Потциљ 15.2 До 2030. промовисати имплементацију одрживог управљања свим врстама шума, зауставити крчење шума, обновити уништене шуме и повећати пошумљавање на глобалном нивоу. | 15.2.1а Напредак ка одрживом управљању шумама: Годишња нето стопа промене шумског подручја. | 15.2.1а Напредак ка одрживом управљању шумама: Годишња нето стопа промене шумског подручја. |

Препоруке:

Део стратешких циљева који су успостављени у Стратегији одрживог развоја као и приоритени пројекти одговарају потенцијалу и потребама развоја пољопривреде града Пожаревца, међутим треба их прилагодити новој методологији Закона о јавним политикама као и локализованим циљевима према Агенди 2030.

Потербно је циљеве, пројекте и програме погледати и са новог аспекта – одрживости пољопривреде у односу на климатске промене те усмерити посебну пажњу приликом опредељивања мера ка климатски паметној пољопривреди и заштити од елементарних непогода као и са аспекта удела жена и младих у пољопривредној производњи пре свега у одлучивању и власничкој структури. Потребно је прилагодити мере-програме и пројекте тако да се истакну (да ли кроз бодовање или кроз нове мере) нови аспекти одрживости пољопривредне производње.

У оквиру Плана развоја предлажемо да се постојећи циљеви групишу у следећу структуру предложених специфичних циљева и показатеља који одговарају ЦОР-у.

|  |  |  |
| --- | --- | --- |
| Специфични циљ | Циљ ЦОР  | Показатељи |
| 1. Подизање конкурентности пољопривредне производње
 | 2.3. 2.а. 5.1.а | 2.3. Укупна економска величина газдинстава по ЈЛС и изведена просечна вредност по газдинству  | 2.а. Индекс расхода ЈЛС усмерених на пољопривреду | 5.1.а Удео жена носиоца РПГПодстицајне мере према женама носиоцима РПГ. |
| 1. Развој руралних подручја и инфраструктуре намењене пољопривреди
 | 9.1.1 | Атарски путеви у км  | Противградна одбрана  | Број газдинстава прикључени на водоснабдевање |
| 1. Отпорност на климатске промене уз одрживо управљање природним ресурсима и заштита животне средине
 | 2.4  | 2.4. Број мера климатски паметне пољопривреде и број корисника мера у ха и броју РПГ | Ха који се наводњавајуХа под противградним мрежама  | Број РПГ које раде и примењују контролу плодности земљишта Површина која се ђубри стајским ђубривом  |

Прилог

|  |  |  |
| --- | --- | --- |
| **II - 3.** | **Стратешки циљ - Унапређење конкурентности пољопривредне производње** |  |
| **II -3.1.** | **Специфични циљ - Унапређење аграрне инфраструктуре и система одбране од елементарних непогода** | **ПРЕГЛЕД ОСТВАРЕЊА МЕРА** |
| ***3.1.1.*** | ***Мера: Развој аграрне инфраструктуре (саобраћај, мелиорација...)*** |  |
| Број | Назив пројекта | Имплементатори | Време | Извор финансирања | Индикатор |  |
| 3.1.1.1. | Унапредити контролу исправности пољопривредне механизације и возила од стране МУП-а у току годишњих кампања (сунцокрет, пшеница исл.) | Град Пожаревац, МУП Србије | 2017 –2022. | Град Пожаревац, РС | Смањен број саобраћајних незгода у којима учествују пољопривредне машине и механизација |  **Н/А** |
| 3.1.1.2. | Израда саобраћајне студије о нивоу неопходне аграрне саобраћајне инфраструктуре на територији Града (атарски путеви, отресишта – трајнијерешење) | Град Пожаревац,Пољопривредна саветодавна стручна служба | 2017. | Град Пожаревац, РС | Израђена саобраћајна студија и дефинисани приоритети | **Није извршено до 2021.** |

Преглед остварења мера руралног развоја односно унапређења конкуретности пољопривредне производње према јавно доступним изворима.

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  |  |  |  |  |
| 3.1.1.3. | Поправка атарских путева у складу са Студијом 1.1.1.2 | Град Пожаревац Пољопривредна саветодавна стручнаслужба | 2017 –2022. | Град Пожаревац, РС | Поправљени атарски путеви |  | **Сваке године се издвајају значајна средства у просеку 38. милиона динара за прoсечно 25км атарских путева** |
| 3.1.1.4. | Очување и ревитализација заштитног путног појаса свих атарских путева који су узурпирани орањем | Град Пожаревац Пољопривредна саветодавна стручнаслужба Удружења пољопривредникаНВО | 2017 –2022. | Град Пожаревац, РС | Смањене површине путних појасева које су узурпиране орањем |  |  |
| 3.1.1.5. | Израда пројектно техничке документације и Студије изводљивостисистема за наводњавање | Град Пожаревац Пољопривредна саветодавна стручнаслужба | 2017-2018. | Град Пожаревац, РС | Израђена пројкетно техничка документација и Студија изводљивости |  | Није израђена Студија |
| ***3.1.2.*** | ***Мера: Развој система одбране од елементарних непогода*** |  |  |
| Број | Назив пројекта | Имплементатори | Време | Извор финансирања | Индикатор |  |  |
| 3.1.2.1. | Израда оперативног плана одбрана од поплава унутрашњих и спољних вода натериторији Града | Град Пожаревац,Штаб за ванредне ситуације Града Пожаревца | 2017.-2022.годишње | Град Пожаревац | Од стране градске скупштине, усвојен Општи план одбране од поплава |  | **Израђује се редовно годишње** |
| 3.1.2.2. | Унапређење функционалности система противградне одбране и програмирање набавке неопходне опреме и потрошнихсредстава | Град Пожаревац,Штаб за ванредне ситуације Града Пожаревца | 2017 –2022. | Град Пожаревац, РС | Израђен план набавки |  | **Само једне (2019.) године издвојена средства за опремање противградне одбране** |
| 3.1.2.3. | Имплементација оперативног плана одбрана од поплаваунутрашњих и спољних вода на територији | Град Пожаревац,Штаб за ванредне ситуације Града Пожаревца | 2017 –2022.годишње | Град Пожаревац | Реализација плана |  | **Годишње, редовно** |

|  |  |  |  |  |  |  |
| --- | --- | --- | --- | --- | --- | --- |
|  | Града |  |  |  |  |  |
| 3.1.2.4. | Изградња система превенције и заштите од пожара на пољопривредним површинама | Град Пожаревац,Штаб за ванредне ситуације Града Пожаревца | 2017 –2022. | Град Пожаревац, РС | Дефинисан систем превенција |  **Није дефинисан систем** |
| ***3.1.3.*** | ***Мера: Подизање капацитета пољопривредника и институција које се баве развојем пољопривреде*** |  |
| Број | Назив пројекта | Имплементатори | Време | Извор финансирања | Индикатор |  |
| 3.1.3.1. | Подизање организационо-техничких капацитета удружења и појединачнихпољопривредника Града | Град Пожаревац,Пољопривредна саветодавна стручна служба | 2017 –2022. | Град Пожаревац, РС, ЕУ | 10 удружења укључено у реализацију |  **Н/А** |
| 3.1.3.2. | Подизање организационо-техничких капацитета органа градске управе надлежних за развојпољопривреде | Град Пожаревац | 2017 –2022. | Град Пожаревац, РС, ЕУ | Израђен кадровски план развоја органа управе |  **Н/А** |
| 3.1.3.3. | Израда базе података о стању државне земље која се издаје у закуп(површине, границе, квалитет, власиштво...) | Град Пожаревац | 2017-2018. | Град Пожаревац, РС | Урађена и попуњена база података |  **УРАЂЕНО** |
| 3.1.3.4. | Подизање капацитета за коришћење ЕУ фонодва – ИПАРД | Град Пожаревац, Пољопривредна саветодавна и стручна служба, РРА БП | 2017 –2022. | Град Пожаревац, РС, ЕУ | 2 радионице годишње |  **Н/А** |
| 3.1.3.5. | Подршкаосавремењавању механизације за | Град Пожаревац,Пољопривредна саветодавна и стручна служба | 2017 –2022. | Град Пожаревац, РС, ЕУ | Развијен механизам суфинансирања |  **Издвајају се средства за механизацију путем конкурса локалне самоуправе у неједнаким годишњим износима** |
|  | пољорпривредну производњу |  |  |  |  |  |
| **3.1.3.6.** | Подршка набавци опреме за пољопривредну производњу у заштићеним условима (пластеници,стакленици...) | Град Пожаревац, Пољопривредна саветодавна и стручна служба | 2017 –2022. | Град Пожаревац РС, ЕУ | **Развијен механизам суфинансирања** |  **Издвајају се средства за ову намену путем конкурса локалне самоуправе у неједнаким годишњим износима** |
| **II -3.2.** | **Специфични циљ - Интензивирање и диверзификација примарне пољопривредне производње** |  |
| ***3.2.1.*** | ***Мера***: ***Успостављање ефикаснијих система информисања, креирања и трансфера знања*** |  |
| Број | Назив пројекта | Имплементатори | Време | Извор финансирања | Индикатор |  |
| 3.2.1.1. | Успостављање Зимске школе за пољопривреднике -Формирање плана и програма едукацијепољопривредника | Град Пожаревац, Пољопривредна саветодавна и стручна служба Удружење пољопривредника,НВО, Пољопривредна стручна служба | 2017 –2022. | Град Пожаревац, РС | Организација минимум 4 тематске едукативне радионице годишње | **Н/А** |
| 3.2.1.2. | Формирање пољопривредног инкубатора по насељеним местима и проширење капацитетаинкубатора у Пожаревцу | Град Пожаревац | 2017 –2022. | Град Пожаревац, РС, ЕУ | Формирани пољопривредни инкубатори у 5 насељених места | **Н/А** |
| ***3.2.2.*** | ***Мера: Подршка диверзивикацији примарне пољопривредне производње*** |  |
| Број | Назив пројекта | Имплементатори | Време | Извор финансирања | Индикатор |  |
| 3.2.2.1. | Развој систематске контроле плодности земљишта од странепољопривредника на територији Града | Град Пожаревац, Пољопривредна саветодавна и стручна служба Удружења пољопривредника | 2017 -2022. | Град Пожаревац, РС, | Развијен механизам суфинансирања | **Издвајају се средства за ову намену путем конкурса локалне самоуправе у неједнаким годишњим износима** |
| 3.2.2.2. | Контрола плодности државног земљишта | Град Пожаревац, Пољопривредна саветодавна и стручна служба | 2017 -2022. | Град Пожаревац, РС, | Увид у стварно стање | Издвајају се средства за ову намену путем конкурса локалне самоуправе у неједнаким годишњим износима |
|  | током издавања у закуп |  |  |  |  |  |
| 3.2.2.3. | Развој системасуфинансирања набавке основног стада | Град Пожаревац Пољопривреднасаветодавна и стручна служба, Удружења пољопривредника | 2017 -2022. | Град Пожаревац, РС, | Развијен механизам суфинансирања | Издвајају се средства за ову намену путем конкурса локалне самоуправе у неједнаким годишњим износима |
| 3.2.2.4. | Подршка процесу матичењу запата и новим технологијамаосемењавања | Град Пожаревац, Пољопривредна саветодавна и стручна служба, Удружења пољопривредника | 2017 -2022. | Град Пожаревац, РС, | Развијен механизам суфинансирања |  Издвајају се средства за ову намену путем конкурса локалне самоуправе у неједнаким годишњим износима |
| 3.2.2.5. | Промоција, подршка, едукација и развој рибарства | Град Пожаревац Пољопривредна саветодавна и стручна служба, Удружења пољопривредника | 2017 -2022. | Град Пожаревац, РС, | Диверзификована примарна производња | Н/А |
| 3.2.2.6. | Промоција, подршка, едукација и развој производње воћа и поврћа | Град Пожаревац, Пољопривредна саветодавна и стручна служба, Удружења пољопривредника | 2017 -2022. | Град Пожаревац, РС, | Диверзификована примарна производња | Н/А |
| 3.2.2.7. | Промоција, подршка, едукација и развојорганске производње | Град Пожаревац Пољопривредна саветодавна и стручна служба,Удружења пољопривредника | 2017 -2022. | Град Пожаревац, РС, | Диверзификована примарна производња | Н/А |
| 3.2.2.8. | Промоција, подршка,едукација и развој сточарске производње | Град Пожаревац, Пољопривреднасаветодавна и стручна служба, Удружења пољопривредника | 2017 -2022. | Град Пожаревац, РС, | Диверзификована примарна производња | Н/А |
| 3.2.2.9. | Промоција, подршка, едукација и развој осталих конкурентних пољопривредних производа (цвећарство, лековито и зачинскобиље, пчеларство и друго) | Град Пожаревац, Пољопривредна саветодавна и стручна служба, Удружења пољопривредника | 2017 -2022. | Град Пожаревац, РС, | Диверзификована примарна производња | Н/А |
|  |  |
| **II -3.3.** | **Специфични циљ – Успешнија финализација пољопривредних производа** |  |
| ***3.3.1.*** | ***Мера: Подршка развоју предузећа у пољопривреди са успешнијом финализацијом производа*** |  |
| Број | Назив пројекта | Имплементатори | Време | Извор финансирања | Индикатор |  |
| 3.3.1.1. | Подстицање удруживања | Град Пожаревац, | 2017 - | Град Пожаревац, РС, | Повећање броја задруга | ПОВЕЋАН БРОЈ У СКЛАДУ СА ПРОГРАМИМА ВЛАДЕ Р.СРБИЈЕ |
|  | пољопривредних произвођача (задруге, кластери, удружења) | Пољопривредна саветодавна истручна служба, Удружења пољопривредника | 2022. |  |  |  |
| 3.3.1.2. | Набавка лабораторије за контролу квалитета пољопривредних производа ицертификација | Град Пожаревац, Пољопривредна саветодавна и стручна служба | 2017. | Град Пожаревац, РС, ЕУ | Уведен систем контроле | Н/А |
| 3.3.1.3. | Подршка домаћим произвођачима за покретање малих погона за прераду | Град Пожаревац, Пољопривредна саветодавна и стручна служба, Удружења пољопривредника | 2017 -2022. | Град Пожаревац, РС, | Развијен механизам суфинансирања | Издвајају се средства за ову намену путем конкурса локалне самоуправе у неједнаким годишњим износима |
| ***3.3.2.*** | ***Мера: Креирање заједничке промоције и јачању институција за логистичку подршку сектору*** |  |
| Број | Назив пројекта | Имплементатори | Време | Извор финансирања | Индикатор |  |
| 3.3.2.1. | Промоција локалних регистрованих пољопривредника и удружења пољопривредника нарегионалном тржишту | Град Пожаревац, регистровани пољопривредници и удружења пољопривредника | 2017 -2022. | Град Пожаревац, РС, ЕУ | Повећана видљивост локалних удружења |  **Н/А** |
| 3.3.2.2. | Повезивање домаћихпослодаваца са прерађивачима пољопривредних производа | Град Пожаревац, пословни сектор | 2017 –2022. | Град Пожаревац | Остварени дугорочни уговори | **Н/А** |
| 3.3.2.3. | Презентација на домаћим и иностраним сајамскимманифестацијама | Град Пожаревац | 2017 –2022. | Град Пожаревац, РС | Промовисани потенцијали за инвестиције | Н/А |
| **II -3.4.** | **Специфични циљ – Подстицање руралног развоја на територији Града Пожаревца** |  |
| ***3.4.1.*** | ***Мера: Подршка руралном развоју предузећа*** |  |
| Број | Назив пројекта | Имплементатори | Време | Извор финансирања | Индикатор |  |
| 3.4.1.1. | Уређење атарских путева | Град Пожаревац | 2017-2022. | Град, РС | Уређени атарски путеви | Остварено делимично |
| 3.4.1.2. | Развој, подршка и унапређење старих заната | Град Пожаревац | 2017-2022. | Град Пожаревац, РС, ЕУ | Постојање старих заната | **н/а** |
| 3.4.1.3. | Развој сеоског туризма | Град Пожаревац | 2017-2022. | Град Пожаревац, РС, ЕУ | Евидентирани смештајни капацитети и увећана боравишна | Остварено делимично |

1. Извештај је креиран на линку shorturl.at/iMV69 [↑](#footnote-ref-1)
2. Извештај је креиран на линку shorturl.at/iMV69 [↑](#footnote-ref-2)
3. https://sdg.indikatori.rs/media/1544/izvestaj-o-napretku-u-ostvarivanju-ciljeva-odrzivog-razvoja-do-2030-godine-u-srbiji.pdf [↑](#footnote-ref-3)
4. https://sdg.indikatori.rs/media/1544/izvestaj-o-napretku-u-ostvarivanju-ciljeva-odrzivog-razvoja-do-2030-godine-u-srbiji.pdf [↑](#footnote-ref-4)
5. <https://sdg.indikatori.rs/sr-latn/area/zero-hunger/?subarea=SDGUN020501&indicator=02050101IND01> [↑](#footnote-ref-5)
6. <https://sdg.indikatori.rs/sr-latn/area/zero-hunger/?subarea=SDGUN020601&indicator=020601IND01> [↑](#footnote-ref-6)